b'\n_START_ARTICLE_\nFriedrichstadt-Palast\n_START_PARAGRAPH_\nFriedrichstadt-Palast on 1984 rakennettu Berliinin Mittess\xc3\xa4 sijaitseva revyyteatteri, joka k\xc3\xa4ytt\xc3\xa4\xc3\xa4 modernia n\xc3\xa4ytt\xc3\xa4m\xc3\xb6tekniikkaa.\n_START_SECTION_\nEnsimm\xc3\xa4inen rakennus\n_START_PARAGRAPH_\nFriedrichstadt-Palastin historia ulottuu aiempaan kauppahalliin, joka sijaitsi n. 200 metri\xc3\xa4 lounaaseen nykyisest\xc3\xa4 sijainnista, virallinen osoite oli vuonna 1867 Am Zirkus 1. _NEWLINE_1873 rakennus muutettiin 5 000 istuinpaikan sirkusareenaksi.  Seuraavina vuosikymmenin\xc3\xa4 Salamonskyn, Renzin ja Schumannin sirkus ilahdutti berliinil\xc3\xa4isi\xc3\xa4 esityksill\xc3\xa4\xc3\xa4n._NEWLINE_1910 kauppahalli muutettiin suureksi areenaksi ja Max Reinhardt j\xc3\xa4rjesti ensimm\xc3\xa4iset teatteriesitykset. Reinhardt p\xc3\xa4\xc3\xa4tti uudistaa rakennuksen uutta k\xc3\xa4ytt\xc3\xb6tarkoitusta varten ja antoi t\xc3\xa4m\xc3\xa4n tunnetun arkkitehdin Hans Poelzigin teht\xc3\xa4v\xc3\xa4ksi.  Rakennuksessa oli py\xc3\xb6riv\xc3\xa4 n\xc3\xa4ytt\xc3\xa4m\xc3\xb6, jonka halkaisija oli 18 metri\xc3\xa4 ja jossa oli irrotettava etun\xc3\xa4ytt\xc3\xa4m\xc3\xb6. Lis\xc3\xa4ksi k\xc3\xa4yt\xc3\xb6ss\xc3\xa4 oli moderni valaistus ja efektitekniikka._NEWLINE_1924 uusi johtaja Erik Charell esitti moderneja revyy-esityksi\xc3\xa4 ja toi taloon t\xc3\xa4hti\xc3\xa4, kuten the Comedian Harmonists ja La Jana. Natsivallan aikana teatteri sai uuden nimen: Theater des Volkes. T\xc3\xa4ll\xc3\xb6in esitettiin porvarillisia operetteja. _NEWLINE_Rakennus k\xc3\xa4rsi suurimmat vaurionsa 1945 vuoden alkupuolella toistuvien ilmahy\xc3\xb6kk\xc3\xa4yksien johdosta. Sodan loputtua taiteilija Marion Spadoni avasi talon uudelleen toukokuussa 1945. T\xc3\xa4ll\xc3\xb6in sit\xc3\xa4 kutsuttiin Palast Variet\xc3\xa9ksi ja sill\xc3\xa4 oli 3 500 istuinpaikkaa. N\xc3\xa4ytt\xc3\xa4m\xc3\xb6ll\xc3\xa4 esitettiin lasten esitys ensimm\xc3\xa4ist\xc3\xa4 kertaa._NEWLINE_1949 Berliinin kaupunki otti laitoksen haltuunsa ja palautti sille alkuper\xc3\xa4isen nimen Friedrichstadt-Palast._NEWLINE_29. helmikuuta 1980 rakennus suljettiin, koska sen perustan sek\xc3\xa4 tukipaalujen valun havaittiin vajoavan voimakkaasti. Kun kokonaisuus oli muutettu uuteen rakennukseen 1985, l\xc3\xa4hes 120-vuotiaan rakennuksen purku aloitettiin l\xc3\xa4hes v\xc3\xa4litt\xc3\xb6m\xc3\xa4sti.\n_START_SECTION_\nTeatteri t\xc3\xa4n\xc3\xa4\xc3\xa4n\n_START_PARAGRAPH_\nT\xc3\xa4ll\xc3\xa4 hetkell\xc3\xa4 Friedrichstadt-Palast on Euroopan suurin ja modernein showpalatsi.  Uusi Friedrichstadt-Palast avattiin 27. huhtikuuta 1984. Se on leveydelt\xc3\xa4\xc3\xa4n 80 metri\xc3\xa4, pituudeltaan 110 metri\xc3\xa4 ja kattaa 195 000 kuutiometrin pinta-alan. _NEWLINE_Friedrichstadt-Palastin suurta salia k\xc3\xa4ytet\xc3\xa4\xc3\xa4n s\xc3\xa4\xc3\xa4nn\xc3\xb6llisesti esiintymistilana ja siell\xc3\xa4 on 1 895 istuinpaikkaa. Sen 2 854 neli\xc3\xb6n n\xc3\xa4ytt\xc3\xa4m\xc3\xb6 on maailman suurin. Etun\xc3\xa4ytt\xc3\xa4m\xc3\xb6kaari on 24 metrin levyinen._NEWLINE_Friedrichstadt-Palastin ohjelm\xc3\xadstoon kuuluu mm. lasten esitykset, vierailevat esitykset ja festivaaligaalat. Palastin verkkosivujen mukaan se on erikoistunut monimutkaisiin ja mielikuvituksellisiin esityksiin, joissa k\xc3\xa4ytet\xc3\xa4\xc3\xa4n huipputason valaistusta ja n\xc3\xa4ytt\xc3\xa4m\xc3\xb6tekniikkaa, yli sataa esiintyj\xc3\xa4\xc3\xa4 ja tyyliteltyj\xc3\xa4 akrobaattisia numeroita._NEWLINE_Runsaiden, miljoonien arvoisten investointien j\xc3\xa4lkeen Friedrichstadt-Palast jatkaa edelleen Euroopan suurimpana ja moderneimpana showpalatsina. Nyky\xc3\xa4\xc3\xa4n Friedrichstadt-Palast tunnetaan ainutlaatuisesta ohjelmistostaan ja teatterin koosta. N\xc3\xa4ytt\xc3\xa4m\xc3\xb6n vuoropuhelut on poistettu l\xc3\xa4hes kokonaan, mist\xc3\xa4 johtuen esitykset sopivat my\xc3\xb6s kansainv\xc3\xa4lisille vieraille.'